জানা গেছে, চট্টগ্রাম সড়ক বিভাগের অধীন চট্টগ্রাম-রাঙ্গামাটি (এন-১০৬) জাতীয় মহাসড়কের হাটহাজারী (চেইনেজ ১২+৫০০) থেকে শুরু হয়ে একই সড়কের ৩১তম কিলোমিটারে (চেইনেজ ৩০+৮০০) রাউজান উপজেলার প্রান্তসীমায় শেষ হয়েছে। সড়কটি চট্টগ্রাম জেলা ও রাঙ্গামাটি জেলার সংযোগ সড়ক এবং একই সঙ্গে চট্টগ্রাম জেলা ও খাগড়াছড়ি জেলার সংযোগ স্থাপনে গুরুত্বপূর্ণ ভূমিকা পালন করে। এই সড়কের প্রথম ১২.৫০ কিলোমিটার অর্থাৎ চট্টগ্রাম (অক্সিজেন মোড়) থেকে হাটহাজারী পর্যন্ত ইতোমধ্যে অক্সিজেন-হাটহাজারী সড়ক উন্নয়ন প্রকল্পের আওতায় গত বছর সম্পন্ন হয়েছে।